CELEX: 62010TN0553
Language: el
Date: 2010-11-29 00:00:00
Title: Υπόθεση T-553/10: Προσφυγή της 29ης Νοεμβρίου 2010 — Biodes κατά ΓΕΕΑ — Manasul International (FARMASUL)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/53
            
         Προσφυγή της 29ης Νοεμβρίου 2010 — Biodes κατά ΓΕΕΑ — Manasul International (FARMASUL)
   (Υπόθεση T-553/10)
   ()
   2011/C 30/94
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Biodes, S.L. (Μαδρίτη, Ισπανία) (εκπρόσωπος: E. Manresa Medina, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Manasul Internacional S.L. (Ponferrada, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 3ης Σεπτεμβρίου 2010, στην υπόθεση R 1034/2009-1, και
            
         
               —
            
            
               να καταδικάσει το καθού και τους τυχόν παρεμβαίνοντες υπέρ του στα σύνολο των δικαστικών εξόδων.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: Εικονιστικό σήμα «FARMASUL» για προϊόντα των κλάσεων 5, 30 και 31.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η Manasul Internacional S.L.
   
      Αντιταχθέν σήμα ή σημείο: Εθνικά εικονιστικά σήματα «MANASUL» και «MANASUL ORO» για προϊόντα των κλάσεων 5, 30 και 31.
   
      Απόφαση του τμήματος ανακοπών: Απόρριψη της ανακοπής και καταχώριση του αιτούμενου σήματος.
   
      Απόφαση του τμήματος προσφυγών: Ευδοκίμηση της προσφυγής και απόρριψη της αίτησης καταχώρισης του αιτούμενου σήματος.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', και παράγραφος 5, του Κανονισμού (ΕΚ) 207/2009 (1), δεδομένου ότι δεν υφίσταται ομοιότητα μεταξύ των αντιπαρατιθέμενων σημάτων, ότι η ανακόπτουσα παρέβλεψε τη δεύτερη σύμβαση χορηγήσεως αδείας που τροποποίησε την πρώτη σύμβαση χορηγήσεως άδειας εκμεταλλεύσεως και ότι το σήμα για το οποίο ασκήθηκε ανακοπή δεν χαίρει της προβαλλόμενης φήμης.
   
      (1)  Κανονισμός (ΕΚ) 207/2009, του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1)